Hielandman's Umberellae

The Hielandman's Umberellae is a weel-kent landmerk in the mids o Glasga, Scotland. It is the local byname for the gless wawed railwey brig that cairies the pletforms o Glesca Central station ower Argyle Street. Due tae the forced displacement o fowk durin the seicont phase o the Hieland Clearances in the 19t century, 30,000 Hielanders that spak Scots Gaelic but nae Scots cam tae Glesca for tae find wark. Whan winnin til the ceety they wis hoosed in mony different airts o Glesca. Ower mony years Hielanders conteenad tae arrive an begoud tae keep in titch by trystin unner the brig, maistly at weekends. With the ceety's ill wather an the trystin o the Hielanders it cam tae be kent as the Hielandman's Umberellae. As time gaed by the Hielanders an their affspring becam integrate intae Glesgae cultur till finally the trystin nae langer occurred. Mony o the younger generation nae langer mynds the name o the brig. In the early 2000s, the brig wis bettert as wi the lave o the station - its kenspeckle Venetian style windaes wis reglazed, an the gowd "Central Station" letterin wis applee'd. References